מגזין 14

מגזין 14 (נהוג להיקרא: עכשיו מגזין) הוא ירחון ישראלי בתשלום מבית ערוץ עכשיו 14 שקם בחודש יולי בשנת 2021 בתור מגזין 20<ref></ref>. עם המעבר לאפיק 14, שמו של המגזין שונה ל-מגזין 14. 

המגזין מתאפיין בסגנון כתיבה קליל ועוסק במגוון נושאים, בהם: אקטואליה, היסטוריה, ציונות, ספורט, פוליטיקה ותרבות. לירחון השקפת עולם המזוהה עם הימין הפוליטי בישראל, דבר המתבטא בכתבות ובמאמרי הדעה אשר מתפרסמים בו מעת לעת. מכיוון שהמגזין אינו נמצא בפיקוח הרשות השנייה לטלוויזיה ולרדיו, הוא עלול לכלול תוכן שנוי במחלוקת. לצורך העניין: עמוד שער בירחון בשנת 2022 כלל את הכותרת 'להט"ביסטאן' וקריקטורה הומופובית, דבר אשר הצליח לעורר את זעמם של האגודה למען הלהט"ב בישראל ואף את זעמו של נתי לנגרמן<ref></ref>, שליח חדשות 14 לאירופה.

העורך הראשי הוא רועי אהרוני ועורכי המשנה הם אבנר שאקי וז'ולייט שיליאן פדלון. מנהל המערכת הוא אורן הניג.

בעלי המגזין הוא איש העסקים יצחק מירלשוילי, על ידי חברת ערוץ יהודי ישראלי בע"מ שבבעלותו. יצחק מירלשוילי הוא גם הבעלים של ערוץ עכשיו 14, המוציא לאור של מגזין 14.

== היסטוריה ==
"מגזין 14" הוקם על ידי העורך רועי אהרוני, אשר הופקד על גיוס הכותבים ואנשי המערכת. תחילה אהרוני התייעץ עם המגיש שי גולדן, אשר ביקש מאהרוני לכתוב חזון למגזין. בחזון נכתב כך: "לראשונה בישראל: מגזין ישראלי, ימני, כיפי ומרתק! במגזין תפגשו את מיטב מגישי ערוץ 14 ועוד רבים אחרים, ותקראו על אקטואליה, על פוליטיקה, על חברה, על תקשורת ועל כל מה שמעניין את הקורא הימני (ולא רק אותו) באווירה מהנה. לא תמצאו עוד מגזין כזה. באחריות. מדי חודש מוגשים לכם כמאה עמודי כרומו, ובהם כתבות צבע, טורים אישיים, תחקירים וסקרים, מדורים מרתקים ופינות מהנות. והעיקר – מביאים את הקול שלכם למרכז הבמה!".

בהמשך דרכו החל המגזין להעניק מארז, הכולל קובע עם הלוגו של תוכנית הפטריוטים, חולצה, ריחן לרכב, וצמיד ממותג. בנוסף, המגזין מעניק חודש ניסיון בחינם.

מאז ומעולם, העורך הראשי של המגזין הוא רועי אהרוני. מבין בעלי הטור היותר מוכרים במגזין נמנים המזרחן מרדכי קידר, העיתונאי ינון מגל, והראשון לציון רפאל מיוחס. מקור הכנסותיו של המגזין הוא תשלום בעבור קנייתו.

במהלך מלחמת חרבות ברזל המגזין אינו הגיע למנוייו בעקבות שירותם הצבאי של אנשי המערכת, ובכללם העורך הראשי רועי אהרוני. בעקבות כך, המגזין פיצה את מנוייו באוזניות בלוטות' במתנה.

בחודש יולי בשנת 2024, המגזין עבר שינוי משמעותי, כאשר התווספו אליו מדורים נוספים. בסך הכל, המגזין כולל 15 טורים ומדורים קבועים.

== טורי ומדורי מגזין 14 וסגל הכותבים ==
בנוסף לבעלי הטור ולכותבים הקבועים, במגזין 14 מועסקים עיתונאים.

=== הטורים ===
*נקודת פתיחה – מאת רועי אהרוני
*בדלתיים פתוחות – מאת דוד פורר
*על הדרך – מאת דנה ורון
*כותל המזרח – מאת מרדכי קידר
*שי חי – מאת שי גולדן
*טור אורח – מאת אורח/ת
*על כוס קפה – מאת גלי בת חורין

=== המדורים ===

* מנות ראשונות – מאת דרור קאפח ועומר פציניאש ולדמן

* הכוס המלאה – מאת משה ויסטוך
*קרב מגל – מאת ינון מגל
*נמסר בתגובה – מאת יתי אטלו
* מתקדמים לאחור – מאת נעמה סלע
* לא מרים ידיים – מאת עודד מנשה
* ארץ-עיר תנ"כי – מאת רפאל מיוחס
* משחק ביתי – מאת בועז גולן
* קוראים כותבים – מאת קוראי מגזין 14
* עם הלשון בחוץ – מאת ירעם נתניהו
* שיר סיום – מאת עקיבא נוף

== מבנה המגזין ==
המגזין כולל טורים ומדורים קבועים, בנוסף לכתבות וראיונות שמתפרסמות בו לעת עתה. מדור דעות הקוראים שלו משתרע על פני שני עמודים, ומתפרסם בו מאמר אחד בנושא משתנה הנכתב על ידי אחד מקוראי המגזין בטרם הוא יוצא לדפוס ושיר אקטואלי אשר נכתב על ידי אמנון יוספיאן. מאמר המערכת משתרע על פני עמוד אחד ומדור הספורט משתרע על פני שני עמודים.

מאז ומעולם המגזין כרוך בתשלום חודשי.

== קישורים חיצוניים ==
* 
* 

== הערות שוליים ==

קטגוריה:עכשיו 14
קטגוריה:ישראל: כתבי עת